[{"text_idx": "#000001", "text": "Sut rydym yn cefnogi pobl ifanc"}, {"text_idx": "#000003", "text": "Gallwch chi ein cefnogi ni fel"}, {"text_idx": "#000005", "text": "Gofal seibiant byrRheoli symptomauCymorth therapiGofal diwedd oes"}, {"text_idx": "#000011", "text": "Os bydd eich plentyn yn marw, mae\u2019n bur debyg y byddwch yn mynd trwy brofiad poenus, dwys ac yn ei chael hi\u2019n anodd dychwelyd i fywyd arferol."}, {"text_idx": "#000021", "text": "Mae gwybod y gallwn ni ddathlu bywyd fy mhlentyn ddwywaith y flwyddyn ymhlith y rhai sy\u2019n \u2018deall yn llwyr\u2019 yn amhrisiadwy."}, {"text_idx": "#000022", "text": "Rydym ni\u2019n deall y bydd eich plentyn yn eich calon am byth ac y gallech fod yn chwilio am ffyrdd arbennig o\u2019i gofio a\u2019r amseroedd gwerthfawr y gwnaethoch chi eu rhannu gyda\u2019ch gilydd."}, {"text_idx": "#000023", "text": "Dyma pam yr ydym ni\u2019n cynnig amrywiaeth o ffyrdd i deuluoedd ddangos eu cariad at eu plentyn a\u2019r atgofion na fyddwch chi byth yn eu hanghofio."}, {"text_idx": "#000024", "text": "Gallwch chi gael carreg fach arbennig Ty\u0302 Hafan wedi\u2019i cherfio ag enw eich plentyn. Yna gallwch fynd a\u0302\u2019r garreg fach adref neu\u2019i rhoi yn ein gardd goffa hardd, y mae llawer o deuluoedd mewn profedigaeth yn ymweld a\u0302 hi i fyfyrio\u2019n dawel."}, {"text_idx": "#000025", "text": "Mae gennym ni brosiect arbennig o\u2019r enw These Names Will be Forever in Our Skies. Mae\u2019n rhoi cyfle i chi gael ca\u0302n aderyn unigryw wedi\u2019i chreu ar gyfer eich plentyn, sy\u2019n cael ei chwarae yn ein gardd goffa. Gellir hefyd lawrlwytho\u2019r ga\u0302n hon i\u2019ch ffo\u0302n er mwyn i chi allu gwrando arni pryd bynnag y byddwch chi eisiau."}, {"text_idx": "#000026", "text": "Rydym ni\u2019n cynnal gwasanaeth cofio yn ein hosbis yn yr haf a gwasanaeth canhwyllau adeg y Nadolig. Mae\u2019r gwasanaethau hyn yn ddigwyddiadau y cewch eu mynychu cyhyd ag yr hoffech chi ar o\u0302l marwolaeth eich plentyn."}, {"text_idx": "#000027", "text": "Mae croeso i chi ychwanegu tudalen deyrnged bersonol i\u2019n Llyfr Atgofion, sy\u2019n cael ei adael ar agor i ymwelwyr yn ardal noddfa ein gardd goffa."}, {"text_idx": "#000028", "text": "Am fwy o wybodaeth ynghylch cofio eich plentyn yn Nhy\u0302 Hafan, cysylltwch a\u0302\u2019n ti\u0302m cefnogi teuluoedd ar 02920 532200 neu ar "}, {"text_idx": "#000029", "text": "Mae cefnogaeth emosiynol ar gael heddiw"}, {"text_idx": "#000031", "text": "Mae gennym ni ymarferwyr cefnogi teuluoedd cymwys iawn sydd a\u0302 llawer o brofiad o wrando ar rieni plant sydd a\u0302 salwch sy\u2019n byrhau bywyd."}, {"text_idx": "#000032", "text": "Ffoniwch 02920 532200 neu anfonwch e-bost at i drefnu siarad ag ymarferydd cefnogi teuluoedd heddiw."}]